A capacitancia de bells tipos de condensador disminuye en aviellar-se o material dielectrico. Os factors más significativos que determinan l'aviellamiento son o tipos de dielectrico e as temperaturas de treballo y d'almadazenamiento, mientres que a tensión de treballo tien un efecto muito más chicot. L'aviellamiento ye reversible por meyo d'o calentamiento d'o component por dencima d'a temperatura de Curie. En o caso d'os condensadors ceramicos l'aviellamiento ye más rapedo a lo prencipio d'a vida d'o component y dimpués s'estabiliza; d'atra man en os condensadors electroliticos, o proceso se produce a la fin d'a vida d'o component en evaporar-se o electrolito.